ระเบียบการรถไฟแห่งประเทศไทยระเบียบการรถไฟแห่งประเทศไทยฉบับที่ ๓.๒ว่าด้วยการสงเคราะห์ช่วยเหลือผู้เสียหายหรือได้รับบาดเจ็บ หรือเสียชีวิตจากเหตุอันตรายที่เกิดขึ้นในการรถไฟแห่งประเทศไทย[๑] โดยที่เห็นสมควรปรับปรุงระเบียบเกี่ยวกับการสงเคราะห์ช่วยเหลือผู้เสียหายหรือได้รับบาดเจ็บหรือเสียชีวิตจากเหตุอันตรายที่เกิดขึ้นในการรถไฟแห่งประเทศไทยเสียใหม่และจัดหมวดหมู่เพื่อสะดวกแก่การปฏิบัติและอ้างอิงฉะนั้น อาศัยอำนาจตามความในมาตรา ๓๕ (๒)แห่งพระราชบัญญัติการรถไฟแห่งประเทศไทย พ.ศ. ๒๔๙๔จึงวางระเบียบเกี่ยวกับการสงเคราะห์ช่วยเหลือผู้เสียหาย หรือได้รับบาดเจ็บหรือเสียชีวิตจากเหตุอันตรายที่เกิดขึ้นในการรถไฟแห่งประเทศไทยไว้ ดังต่อไปนี้ข้อ ๑ ระเบียบนี้เรียกว่า ระเบียบการรถไฟแห่งประเทศไทยฉบับที่ ๓.๒ ว่าด้วยการสงเคราะห์ช่วยเหลือผู้เสียหายหรือได้รับบาดเจ็บหรือเสียชีวิตจากเหตุอันตรายที่เกิดขึ้นในการรถไฟแห่งประเทศไทยข้อ ๒ ให้ใช้ระเบียบนี้ตั้งแต่วันที่ ๑ มีนาคมพ.ศ. ๒๕๔๕ เป็นต้นไปข้อ ๓ให้ยกเลิกระเบียบการว่าด้วยการสงเคราะห์ช่วยเหลือผู้เสียหาย หรือได้รับบาดเจ็บหรือเสียชีวิตจากเหตุอันตรายที่เกิดขึ้นในการรถไฟแห่งประเทศไทย(๑) ฉบับที่ ๗๕ ญ. ลงวันที่ ๑๕ เมษายน ๒๕๓๑(๒) ฉบับที่ ๗๕ ถ. ลงวันที่ ๑๘ มีนาคม ๒๕๔๑(๓) ฉบับที่ ๗๕ ท. ลงวันที่ ๓๐ มิถุนายน ๒๕๔๑บรรดาระเบียบ คำสั่งใดในส่วนที่มีกำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนหมวด๑การปฏิบัติเบื้องต้น ข้อ ๔ ในกรณีมีผู้ประสบภัยอันตรายที่เกิดขึ้นในการรถไฟแห่งประเทศไทยให้พนักงานรักษารถหรือพนักงานห้ามล้อและนายสถานีในที่เกิดเหตุ หรือผู้บังคับบัญชาของผู้ประสบอันตรายที่รู้เห็นเหตุการณ์รีบช่วยเหลือบรรเทาทุกข์เบื้องต้นแล้วช่วยกันจดชื่อผู้ประสบอันตราย สถานที่อยู่ และรวบรวมหลักฐานหรือทรัพย์สินสิ่งของต่างๆ เท่าที่จะทำได้ให้นายสถานีหรือผู้ทำการแทนนายสถานีในที่เกิดเหตุหรือนายแพทย์เขตหรือผู้แทนหรือผู้บังคับบัญชาที่รู้เห็นเหตุการณ์ส่งผู้บาดเจ็บไปโรงพยาบาล หรือสถานพยาบาลที่ใกล้ที่สุดโดยเร็วข้อ ๕ ในกรณีเหตุอันตรายเกิดจากบุคคลภายนอกเป็นเหตุให้การรถไฟแห่งประเทศไทยได้รับความเสียหาย ให้นายสถานีหรือสารวัตรเดินรถหรือสารวัตรรถจักร แจ้งสำนักงานอาณาบาลและผู้บังคับบัญชาทราบโดยด่วนให้สำนักงานอาณาบาลพิจารณาและถ้าจำเป็นให้ส่งเจ้าหน้าที่ไปให้คำแนะนำหรือดำเนินการตามที่เห็นสมควรเพื่อให้เกิดผลดีต่อการรถไฟแห่งประเทศไทยหรือผู้ปฏิบัติงานของการรถไฟแห่งประเทศไทยข้อ ๖ในกรณีเหตุอันตรายเกิดขึ้นเกี่ยวกับขบวนรถไฟ เป็นเหตุให้ผู้ปฏิบัติงานซึ่งปฏิบัติการตามหน้าที่ต้องตกเป็นผู้ต้องหาหรือจำเลยในคดีอาญาให้ผู้บังคับบัญชาตั้งแต่ชั้นหัวหน้ากองขึ้นไปมีอำนาจยืมเงินทดรองจากการรถไฟแห่งประเทศไทยเพื่อเป็นหลักประกันผู้ต้องหาหรือจำเลยโดยให้ทำใบจ่ายยืมเงินทดรองส่งฝ่ายการเงินและการบัญชี ตรวจสอบผ่านจ่ายก่อน เมื่อคดีเสร็จแล้วให้รีบถอนเงินประกันส่งคืนการรถไฟแห่งประเทศไทยต่อไปหมวด๒การจัดการศพ ข้อ ๗ ในกรณีผู้โดยสารรถไฟเสียชีวิตจากเหตุอันตรายเมื่อเจ้าหน้าที่ฝ่ายบ้านเมืองชันสูตรพลิกศพแล้วให้สารวัตรบำรุงทางในแขวงที่เกิดเหตุ ร่วมกับสารวัตรเดินรถหรือหัวหน้ากองจัดการเดินรถเขตสุดแต่กรณีช่วยเหลือลำเลียงศพส่งโรงพยาบาลหรือวัดที่ใกล้เคียงหากจำเป็นต้องนำศพขึ้นขบวนรถไฟเพื่อลำเลียงส่งไปโรงพยาบาลหรือวัดซึ่งอยู่ที่สถานีอื่นจากที่เกิดเหตุก็ให้ห่อศพให้เรียบร้อยแล้วโทรพิมพ์สั่งการในนามสารวัตรเดินรถหรือหัวหน้ากองจัดการเดินรถเขตหยุดขบวนรถโดยสารหรือสินค้านำศพขึ้นบรรทุกในรถโบกี้สัมภาระมีเครื่องห้ามล้อหรือรถสัมภาระมีเครื่องห้ามล้อสุดแต่กรณี ลำเลียงส่งได้เป็นกรณีพิเศษ หากจำเป็นต้องดำเนินการตามพิธีทางศาสนาในระหว่างรอญาติของผู้ตายมาจัดการศพก็ให้จัดการได้ตามควรแก่กรณีในฐานะตัวแทนการรถไฟแห่งประเทศไทยแต่ทั้งนี้ค่าใช้จ่ายในการจัดการศพเบื้องต้นต้องไม่เกินรายละ ๒๕,๐๐๐ บาทและให้จัดพวงหรีดไปเคารพศพในนามการรถไฟแห่งประเทศไทยได้ในวงเงินศพละไม่เกิน ๘๐๐บาทให้หัวหน้ากองจัดการเดินรถเขตหรือผู้แทนยืมเงินทดรองด้วยวิธีจ่ายก่อนตรวจสำหรับเป็นค่าใช้จ่ายในการจัดการศพเบื้องต้นและค่าพวงหรีดจากเงินรายได้สถานีโดยใช้ใบจ่ายเงินส่งแทนตัวเงินได้ครั้งละไม่เกิน๒๕,๐๐๐ บาท แล้วรีบส่งหลักฐานการจ่ายเงินให้ฝ่ายการเงินและการบัญชีตรวจสอบเพื่อหักล้างเงินยืมทดรองภายใน๓๐ วันนับตั้งแต่วันได้รับเงินส่วนบุคคลภายนอกเสียชีวิตจากเหตุอันตรายซึ่งการรถไฟแห่งประเทศไทยจะต้องรับผิดชอบให้ถือปฏิบัติเช่นเดียวกับผู้โดยสารรถไฟถ้ากรณีเป็นที่สงสัยว่าการรถไฟแห่งประเทศไทยจะต้องรับผิดชอบหรือไม่ให้หัวหน้ากองจัดการเดินรถเขตโทรเลขหรือโทรศัพท์หารือผู้อำนวยการฝ่ายการเดินรถเมื่อผู้อำนวยการฝ่ายการเดินรถได้ตัดสินใจไปประการใดให้ถือเป็นที่ยุติในเรื่องการจัดการศพเบื้องต้นข้อ ๘ ผู้ปฏิบัติงานที่ประสบอันตรายจนถึงแก่ความตายในหน้าที่หรือผู้โดยสารที่เสียชีวิตตามข้อ ๗ให้ได้รับการช่วยเหลือค่าใช้จ่ายเกี่ยวกับการจัดการศพเบื้องต้น เพื่อให้ผู้จัดการศพรับไปบำเพ็ญกุศลศพ ศพละ ๒๕,๐๐๐ บาทกรณีผู้โดยสารที่เสียชีวิตตามข้อ ๗ให้จ่ายเงินช่วยเหลือเป็นค่าสินไหมทดแทนกรณีเสียชีวิตเบื้องต้นซึ่งเป็นส่วนหนึ่งตามข้อ ๒๐ (๑) เป็นจำนวนเงิน ๕๐,๐๐๐ บาทให้หัวหน้ากองจัดการเดินรถเขตหรือสารวัตรเดินรถหรือผู้บังคับบัญชาชั้นสารวัตรขึ้นไปยืมเงินทดรองด้วยวิธีจ่ายก่อนตรวจสำหรับเป็นค่าจัดการศพตามวรรคแรก และค่าสินไหมทดแทนเบื้องต้นตามวรรคสองจากเงินรายได้สถานีโดยใช้ใบจ่ายเงินส่งแทนตัวเงิน แล้วรีบส่งหลักฐานการจ่ายเงินให้ฝ่ายการเงินและการบัญชีตรวจสอบเพื่อหักล้างเงินยืมทดรองภายใน๓๐วันนับตั้งแต่วันได้รับเงินข้อ ๙ให้หัวหน้ากองจัดการเดินรถเขตในสถานที่ตั้งศพบำเพ็ญกุศลนำพวงหรีดไปเยี่ยมคำนับศพหมวด๓การช่วยเหลือผู้บาดเจ็บและค่ารักษาพยาบาล ข้อ ๑๐ให้สำนักงานแพทย์ทำการสำรวจสถานพยาบาลซึ่งมิใช่ของการรถไฟแห่งประเทศไทยที่อยู่สองข้างทางรถไฟว่ามีอยู่ที่ใดบ้างและจะรับคนไข้ได้แห่งละเท่าใดแล้วแจ้งให้ผู้เกี่ยวข้องทราบโดยทั่วกันข้อ ๑๑ ในกรณีที่เป็นอุบัติเหตุร้ายแรงมีผู้บาดเจ็บจำนวนมากให้หัวหน้าสำนักงานแพทย์หรือผู้แทนรีบเดินทางไปร่วมอำนวยการกับหัวหน้ากองจัดการเดินรถเขตโดยด่วนให้ฝ่ายบริหารงานบุคคลส่งเจ้าหน้าที่กองพนักงานสัมพันธ์และสวัสดิการไปช่วยเหลือร่วมกับสำนักงานแพทย์แล้วรายงานผลตามสายงานอีกทางหนึ่งค่าใช้จ่ายในการลำเลียงผู้บาดเจ็บส่งโรงพยาบาลตามข้อ ๔ให้อนุโลมปฏิบัติตามข้อ ๗ วรรคสองแต่ในกรณีที่สถานีที่เหตุอันตรายเกิดขึ้นมิได้เป็นสถานีที่ตั้งที่ทำการเขตการเดินรถให้นายสถานีนำเงินรายได้สถานีจ่ายเป็นค่าพาหนะเท่าที่จำเป็นโดยวิธีจ่ายก่อนตรวจโดยมีใบเสร็จรับเงินและสำเนาโทรเลขแนบข้อ ๑๒ในกรณีผู้โดยสารหรือบุคคลภายนอกได้รับบาดเจ็บจากเหตุอันตรายที่เกิดขึ้นในการรถไฟแห่งประเทศไทยและเหตุอันตรายนั้นเป็นหน้าที่ของการรถไฟแห่งประเทศไทยต้องรับผิดชอบให้หัวหน้าสำนักงานแพทย์รีบจัดทำรายงานเสนอขออนุมัติจ่ายเงินค่ารักษาพยาบาลต่อการรถไฟแห่งประเทศไทยในอัตราที่สมควรในกรณีผู้บาดเจ็บหรือญาติของผู้บาดเจ็บมีหนังสือร้องขอให้การรถไฟแห่งประเทศไทยรับภาระค่ารักษาพยาบาลที่ผู้บาดเจ็บเข้ารับการรักษาในโรงพยาบาลเอกชนให้หัวหน้าสำนักงานแพทย์รับเรื่องไว้พิจารณาดำเนินการออกหนังสือรับรองให้แก่โรงพยาบาลโดยกำหนดค่าภาระในอัตราที่สมควรเพื่อส่งบิลเรียกเก็บจากการรถไฟแห่งประเทศไทยต่อไปหากเหตุอันตรายเกิดจากความประมาทของผู้โดยสารหรือเหตุอันตรายเกิดจากความประมาทหรือการกระทำของบุคคลภายนอกและมิใช่เป็นความผิดของการรถไฟแห่งประเทศไทย เป็นเหตุให้ผู้โดยสารหรือบุคคลภายนอกได้รับความเสียหายได้รับบาดเจ็บหรือเสียชีวิต ผู้ได้รับความเสียหายหรือบาดเจ็บหรือเสียชีวิตนั้นจะต้องรับผิดชอบในเหตุอันตรายที่เกิดขึ้นเองการรถไฟแห่งประเทศไทยจะไม่รับผิดชอบในค่ารักษาพยาบาลหรือค่าเสียหายหรือค่าทดแทนใดๆ ทั้งสิ้น แต่จะให้ความช่วยเหลือเฉพาะการนำผู้บาดเจ็บส่งสถานีใกล้เคียงที่มีสถานพยาบาลโดยมีตั๋วโดยสารคุ้มครองเท่านั้นหมวด๔การเยี่ยมเยียนผู้บาดเจ็บ ข้อ ๑๓ในกรณีที่เกิดอุบัติเหตุรถไฟและมีผู้ได้รับบาดเจ็บซึ่งการรถไฟแห่งประเทศไทยจะต้องรับผิดชอบให้หัวหน้ากองจัดการเดินรถเขต อาณาบาลเขตและนายแพทย์เขตในเขตที่เกิดเหตุรีบเดินทางร่วมกันไปเยี่ยมและให้คำแนะนำให้หัวหน้ากองจัดการเดินรถเขต จัดของเยี่ยมในวงเงินไม่เกินรายละ ๑,๐๐๐บาทการเยี่ยมเยียนครั้งต่อไปให้พิจารณาตามความเหมาะสมข้อ ๑๔ ในการเยี่ยมเยียนผู้บาดเจ็บ ให้ผู้แทนของการรถไฟแห่งประเทศไทยตามข้อ๑๓ ระมัดระวังไม่กระทำการใด ๆที่จะกระทบกระเทือนจิตใจผู้ได้รับบาดเจ็บหรือที่จะเป็นการผูกพันให้การรถไฟแห่งประเทศไทยต้องรับผิดข้อ ๑๕ในกรณีที่เป็นอุบัติเหตุร้ายแรงที่ผู้บริหารของการรถไฟแห่งประเทศไทยสมควรจะไปเยี่ยมเยียนหรือให้คำแนะนำต่าง ๆ ให้เป็นหน้าที่ของกองพนักงานสัมพันธ์และสวัสดิการจัดหาของเยี่ยมเช่นเดียวกับข้อ ๑๓ข้อ ๑๖ในกรณีผู้บาดเจ็บจำเป็นต้องไปรับการรักษาพยาบาลในเขตอื่นให้หัวหน้ากองจัดการเดินรถในเขตที่เกิดเหตุติดต่อหัวหน้ากองจัดการเดินรถเขตที่ผู้ได้รับบาดเจ็บไปรับการรักษาพยาบาลนั้นติดตามเยี่ยมเยียนหรือให้คำแนะนำโดยร่วมกับอาณาบาลเขตและนายแพทย์เขตนั้นๆ ต่อไปหากผู้บาดเจ็บจะต้องเดินทางไปรับการรักษาพยาบาลดังกล่าวในวรรคแรกโดยทางรถไฟให้หัวหน้ากองจัดการเดินรถเขต หรือนายแพทย์เขตออกโทรเลขในนามผู้ว่าการรถไฟแห่งประเทศไทยแทนใบเบิกทางไม่เกินชั้นสองนั่งนอนโทพร้อมคณะหนึ่งคนเดินทางชั้นเดียวกันในกรณีผู้บาดเจ็บจะต้องเดินทางกลับภูมิลำเนาโดยทางรถไฟให้หัวหน้ากองจัดการเดินรถเขตหรือนายแพทย์เขตปฏิบัติตามวรรคสองค่าพาหนะและค่าใช้จ่ายอื่นที่จำเป็นให้ผู้อำนวยการฝ่ายการเดินรถมีอำนาจอนุมัติในวงเงินไม่เกินรายละ๕๐๐ บาทกรณีผู้บาดเจ็บต้องเดินทางจากภูมิลำเนามารับการตรวจรักษาที่โรงพยาบาลบุรฉัตรไชยากร(โรงพยาบาลรถไฟ) ตามนัดของแพทย์ ให้สำนักงานแพทย์เป็นผู้ออกใบเบิกทางไป - กลับให้แก่ผู้บาดเจ็บที่ต้องเดินทางจากภูมิลำเนามารับการรักษาที่โรงพยาบาลบุรฉัตรไชยากรตามแพทย์นัดโดยให้ออกใบเบิกทางชั้นสองนั่งนอนโท พร้อมคนติดตามหนึ่งคนหมวด๕การพิจารณาค่าเสียหาย ข้อ ๑๗ในกรณีที่มีอุบัติเหตุเกิดขึ้นในการรถไฟแห่งประเทศไทย และมีผู้เสียหายหรือได้รับบาดเจ็บหรือเสียชีวิตซึ่งจะเป็นผู้ปฏิบัติงาน ผู้โดยสาร หรือบุคคลภายนอกก็ดีเมื่อมีการเรียกร้องขอความช่วยเหลือมายังการรถไฟแห่งประเทศไทยให้คณะกรรมการพิจารณาค่าเสียหาย ซึ่งประกอบด้วยผู้มีตำแหน่งดังต่อไปนี้เป็นกรรมการพิจารณาว่าบุคคลดังกล่าวสมควรจะได้รับความช่วยเหลือประการใดหรือไม่และถ้าสมควรจะให้รายใดเป็นจำนวนเท่าใดคือ(๑) ผู้อำนวยการฝ่ายการเงินและการบัญชี เป็นประธานกรรมการ(๒) หัวหน้าสำนักงานอาณาบาล เป็นกรรมการ(๓) หัวหน้าสำนักงานแพทย์ เป็นกรรมการ(๔) รองผู้อำนวยการฝ่ายด้านเดินรถ เป็นกรรมการ(๕) วิศวกรอำนวยการศูนย์ลากเลื่อน เป็นกรรมการ(๖) รองผู้บังคับการตำรวจรถไฟ เป็นกรรมการ(๗) ผู้แทนสหภาพแรงงาน เป็นกรรมการรัฐวิสาหกิจรถไฟฯ จำนวน ๑ คน(๘) หัวหน้ากองพนักงานสัมพันธ์ เป็นกรรมการและเลขานุการและสวัสดิการข้อ ๑๘ถ้ากรรมการผู้ใดไม่สามารถเข้าร่วมประชุมได้ จะส่งผู้อื่นเข้าร่วมประชุมแทนก็แต่เฉพาะในกรณีที่ผู้นั้นติดงานในส่วนภูมิภาคหรือติดงานจำเป็นด้านอื่นโดยแท้จริงเท่านั้นข้อ ๑๙ผู้โดยสารหรือบุคคลภายนอกซึ่งได้รับบาดเจ็บหรือเสียชีวิตจากเหตุอันตรายซึ่งการรถไฟแห่งประเทศไทยจะต้องรับผิดชอบหากประสงค์จะให้การรถไฟแห่งประเทศไทยชดใช้ค่าทรัพย์สินสูญหายหรือเสียหายหรือค่าทดแทนให้ทำคำร้องต่อการรถไฟแห่งประเทศไทยพร้อมแนบหลักฐานดังต่อไปนี้(๑) สำเนารายงานเบ็ดเสร็จประจำวัน (ถ้าสามารถจัดหามาได้)(๒) หลักฐานเพื่อประกอบการพิจารณาค่าเสียหาย เช่น มรณะบัตร ใบรับรองแพทย์ใบรับรองจากหน่วยงานที่ผู้บาดเจ็บหรือเสียชีวิตทำงานอยู่ หลักฐานเกี่ยวกับตำแหน่งหน้าที่การงานอัตราเงินเดือน เบี้ยเลี้ยง และรายได้อื่น ๆ หลักฐานทางการศึกษาใบเสร็จรับเงินค่ายาและค่ารักษาพยาบาลใบประเมินหรือหลักฐานแสดงจำนวนเงินค่าซ่อมทรัพย์สินที่เสียหายตลอดจนภาพถ่ายหรือเอกสารอื่นๆ ตามความจำเป็นแห่งกรณี(๓) หลักฐานแสดงว่าเป็นผู้เสียหาย เช่นบัตรประจำตัวข้าราชการ หรือบัตรประจำตัวประชาชน ทะเบียนบ้าน ทะเบียนสมรสหรือหลักฐานอื่นที่แสดงว่าเป็นผู้เสียหายข้อ ๒๐ แนวทางพิจารณาชดใช้ค่าเสียหายมีดังนี้(๑) กรณีผู้เสียชีวิต ให้ชดใช้ค่าจัดการศพและค่าเสียหายอื่นๆ ซึ่งจะได้พิจารณาชดใช้ให้เป็นราย ๆ ไปตามควรแก่ฐานะทางสังคมของบุคคลนั้น(๒) กรณีผู้ได้รับบาดเจ็บจ่ายค่ารักษาพยาบาลด้วยตนเองให้ชดใช้ค่ายาค่ารักษาพยาบาลและค่าเสียหายอื่น ๆ ซึ่งจะได้พิจารณาชดใช้ให้เป็นรายๆ ไปตามควรแก่ฐานะของบุคคลนั้น(๓) กรณีทรัพย์สินเสียหาย ให้ชดใช้ค่าซ่อมและค่าเสียหายอื่นๆ ที่จำเป็นตามควรแก่กรณี(๔)กรณีทรัพย์สินเสียหายและไม่สามารถซ่อมให้อยู่ในสภาพเดิมได้ให้ชดใช้ค่าเสียหายให้ตามสภาพของทรัพย์สินนั้นหรือจัดหาทรัพย์สินอื่นอันเป็นประเภทชนิดเดียวกันและมีสภาพที่ใช้แทนกันได้ชดใช้ให้แล้วจัดการให้ทรัพย์สินของผู้เสียหายตกเป็นกรรมสิทธิ์ของการรถไฟแห่งประเทศไทยและให้จัดการประมูลขายทรัพย์สินนั้นต่อไป(๕) กรณีทรัพย์สินสูญหายถ้ามีหลักฐานมาแสดงและสามารถพิสูจน์ได้ว่าสูญหายจริงจะชดใช้ค่าเสียหายให้ตามสภาพของทรัพย์สินที่สูญหาย หรือจัดหาทรัพย์สินอื่นอันเป็นประเภทชนิดเดียวกันและมีสภาพอย่างเดียวกันทดแทนให้ ทั้งนี้ไม่รวมถึงเงินสดและทองรูปพรรณหรือเครื่องประดับมีค่าต่าง ๆข้อ ๒๑ในกรณีที่ทรัพย์สินของผู้ปฏิบัติงานเสียหาย หรือสูญหายจากการประสบอุบัติเหตุที่เกิดขึ้นในการรถไฟแห่งประเทศไทยถ้าผู้ปฏิบัติงานเรียกร้องค่าเสียหายขึ้นมารายละไม่เกิน ๕,๐๐๐ บาทก็ให้ฝ่ายเจ้าสังกัดมีอำนาจพิจารณาชดใช้ค่าเสียหายได้ โดยอาศัยแนวทางการพิจารณาประเมินราคาชดเชยค่าเสียหายดังนี้(๑)ผู้ปฏิบัติงานที่เรียกร้องขอให้การรถไฟแห่งประเทศไทยชดใช้ค่าสิ่งของเสียหายหรือสูญหายจะต้องไม่เป็นผู้มีส่วนบกพร่องหรือมีส่วนร่วมที่ทำให้เกิดอุบัติเหตุขึ้น(๒)ให้พิจารณาเฉพาะสิ่งของที่เห็นว่าจำเป็นและเหมาะสมจะต้องนำติดตัวไปกับผู้ปฏิบัติงานซึ่งปฏิบัติหน้าที่ในเวลานั้น(๓) การประเมินราคาเพื่อจ่ายเงินช่วยเหลือให้พิจารณาจากราคาที่ผู้เสียหายได้ซื้อมาโดยมีหลักฐานมาแสดงถ้าไม่มีหลักฐาน ให้ประเมินราคาโดยวิธีเปรียบเทียบราคาที่จัดซื้อได้ในปัจจุบันแล้วพิจารณาลดราคาลงตามระยะเวลาของการใช้งานข้อ ๒๒บรรดาอุบัติเหตุหรือเหตุอันตรายที่เกิดขึ้นก่อนวันที่ระเบียบนี้ใช้บังคับให้ดำเนินการตามระเบียบคำสั่งและวิธีปฏิบัติของการรถไฟแห่งประเทศไทยที่มีอยู่เดิมต่อไปจนกว่าจะแล้วเสร็จประกาศ ณ วันที่ ๑๙ กุมภาพันธ์ พ.ศ. ๒๕๔๕ศรียุทธท ศิริเวทินรองผู้ว่าการ ด้านพัฒนาและวางแผนรักษาการในตำแหน่งผู้ว่าการรถไฟแห่งประเทศไทยฐาปนี/แก้ไข๒๗ พฤศจิกายน ๒๕๔๕อารยา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๕ กันยายน ๒๕๕๗[๑] ราชกิจจานุเบกษา เล่ม ๑๑๙/ตอนพิเศษที่ ๕๕ง /หน้า ๘๑/๒๑ มิถุนายน๒๕๔๕